ITDรับงานมูลค่า 1.72 พันล้าน
อิตาเลียนไทยคว้างานสร้างสถานีสูบน้ำ-ระบบท่อส่งน้ำ กรมชลประทานมูลค่า 1,728.05ล้านบาท
18 ต.ค. 2553

อิตาเลียนไทยคว้างานสร้างสถานีสูบน้ำ-ระบบท่อส่งน้ำ กรมชลประทานมูลค่า 1,728.05ล้านบาท
นางนิจพร จรณะจิตต์  กรรมการรองประธานบริหารอาวุโสบริษัท อิตาเลียนไทย ดีเวล๊อปเมนต์  (ITD) เปิดเผยว่า   เมื่อวันที่ 14 ตุลาคม  2553 บริษัทฯได้ร่วมลงนามในสัญญาก่อสร้าง กับ กรมชลประทาน เพื่อดำเนินการก่อสร้างสถานีสูบน้ำและระบบท่อส่งน้ำพร้อมอาคารประกอบ ส่วนที่ 1 โครงการผันน้ำจากพื้นที่จังหวัดจันทบุรี ไปยังแหล่งเก็บกักน้ำจังหวัดระยอง 
ทั้งนี้ ลักษณะงานก่อสร้างประกอบด้วย  การก่อสร้างสถานีสูบน้ำและติดตั้งเครื่องสูบน้ำขนาด 0.625 ลบ.ม.ต่อวินาทีจำนวน 9 ตัว ซึ่งขับเคลื่อนด้วยมอเตอร์ไฟฟ้าขนาด 1,200 กิโลวัตต์ติดตั้งท่อเหล็กขนาดเส้นผ่าศูนย์กลางขนาด 1.8 เมตร ความยาว 20กิโลเมตร และอาคารประกอบ การก่อสร้างทั้งหมดมีมูลค่ารวม   1,728.05ล้าน บาท  มีระยะเวลาก่อสร้าง 720 วัน